ลักษณะการประกอบธุรกิจ

(1) ประวัติความเป็นมา การเปลี่ยนแปลง และพัฒนาที่สำคัญของบริษัท

  บริษัท เอสวีไอ จำกัด (มหาชน) ก่อตั้งเมื่อวันที่ 2 สิงหาคม 2528 โดยใช้ชื่อบริษัท
  เซมิคอนดัคเตอร์ เวนเจอร์ อินเตอร์เนชั่นแนล จำกัด
  เพื่อดำเนินธุรกิจรับจ้างผลิตวงจรสำหรับนาฬิกาและสินค้าทางอิเล็กทรอนิกส์ทั่วไป
  โดยมีประวัติความเป็นมา และการเปลี่ยนแปลงพัฒนาที่สำคัญดังนี้

-   ปี 2537 - แปรสภาพเป็นบริษัทมหาชนชื่อ บริษัท เซมิคอนดัคเตอร์ เวนเจอร์
    อินเตอร์เนชั่นแนล จำกัด(มหาชน)

  ในวันที่ 25 พฤษภาคม 2537

- บริษัทฯได้มุ่งเน้นการผลิตสินค้าอิเล็กทรอนิกส์ที่ซับซ้อนประเภท Box Build

-   ปี 2538 ได้ใบรับรองมาตรฐานคุณภาพ ISO 9002

-   ปี 2543 บริษัทฯได้เริ่มการผลิต Micro-BGA และ Flip Chip Lines

-   ปี 2545 ได้ใบรับรองมาตรฐานคุณภาพ ISO 14001

-   ปี 2546 - เปลี่ยนชื่อบริษัท เป็น “บริษัท เอสวีไอ จำกัด (มหาชน)” เมื่อวันที่ 5 กุมภาพันธ์
    2546

- ดำเนินธุรกิจให้บริการแบบครบวงจร ในการประกอบสินค้าประเภทวงจรไฟฟ้าสำเร็จรูปและ

  ผลิตภัณฑ์อิเล็กทรอนิกส์ รวมทั้งอุปกรณ์ระบบควบคุมอุตสาหกรรมขนาดย่อยและขนาดกลาง

- ได้รับการรับรองมาตรฐานคุณภาพ ISO/TS 16949 และ ISO 9001 : 2000

  - ได้จัดหาโรงงานแห่งที่ 2 ที่สวนอุตสาหกรรมบางกระดี่ จังหวัดปทุมธานี

-   ปี 2547 นำระบบ ERP ของ SAP มาใช้ และเริ่มผลิตที่โรงงานแห่งที่ 2

การเปลี่ยนแปลงผู้ถือหุ้นใหญ่และผู้บริหารที่สำคัญในระยะเวลา 7 ปีที่ผ่านมา มีดังนี้

-   ปี 2540 บริษัท Asia Pacific Electronic จำกัด ได้ประมูลซื้อหุ้นของบริษัทฯ จาก
    ธนาคารกรุงเทพพาณิชยการ จำกัด (มหาชน) เป็นจำนวนร้อยละ 95.24
    ของหุ้นที่ชำระแล้วทั้งหมดและได้กลายเป็นผู้ถือหุ้นใหญ่ของบริษัทฯ โดยต่อมาบริษัท Asia
    Pacific Electronic จำกัด ได้โอนหุ้นของบริษัทฯ ให้กับ Asia Pacific Electronic
    (BVI) Limited ส่งผลให้บริษัทดังกล่าวกลายเป็นผู้ถือหุ้นใหญ่ของบริษัทฯ โดย ณ.วันที่ 31
    ธันวาคม Asia Pacific Electronic (BVI) Limited ถือหุ้นบริษัทฯ ประมาณร้อยละ
    75 ของหุ้นที่ชำระแล้วทั้งหมด
    สัดส่วนที่ลดลงเกิดจากการเพิ่มทุนโดยการเสนอขายหุ้นสามัญของบริษัทฯ
    ให้แก่บุคคลในวงจำกัดในไตรมาส 4 ปี 2543 อนึ่ง บริษัท Asia Pacific Electronic
    จำกัด และ Asia Pacific Electronic (BVI) Limited เป็นบริษัทในกลุ่มของ H&Q
    Asia Pacific จากประเทศสหรัฐอเมริกา ซึ่งเป็นบริษัทที่มีความเชี่ยวชาญในการลงทุน
    ในกลุ่มอุตสาหกรรมอิเล็กทรอนิกส์ทั่วโลก

-   ปี 2545 บริษัทฯได้มีการเปลี่ยนแปลงผู้บริหารที่สำคัญคือ ตำแหน่งกรรมการผู้จัดการ
    ซึ่งคณะกรรมการบริษัทเชื่อว่าความสามารถและประสบการณ์ประมาณ 20
    ปีในอุตสาหกรรมอิเล็กทรอนิกส์ของกรรมการผู้จัดการคนใหม่จะสามารถสานต่อนโยบายที่คณะกรรมการได้วางไว้เป็นอย่างดี
    นอกจากนี้บริษัทฯยังได้เพิ่ม ตำแหน่งผู้ช่วยกรรมการผู้จัดการฝ่ายขายและบริการลูกค้า
    รวมทั้งเปลี่ยนแปลงตำแหน่งผู้อำนวยการฝ่ายประกันคุณภาพ เพื่อรองรับการเติบโตของบริษัทฯ

-   ปี 2547 บริษัทฯ มีการเปลี่ยนแปลงผู้บริหาร คือ ตำแหน่งผู้อำนวยการฝ่ายบัญชี การเงิน และ
    ผู้อำนวยการฝ่ายควบคุมและสรรหาวัตถุดิบ
    ซึ่งบริษัทฯได้สรรหาบุคลากรผู้ทรงคุณวุฒิเข้ารับตำแหน่งแทนและที่ผ่านมาได้บริหารงานแทนได้อย่างดียิ่ง

(2) ภาพรวมการประกอบธุรกิจของบริษัทฯ

  ปัจจุบันบริษัทฯประกอบธุรกิจให้บริการแบบครบวงจร
  ในการผลิตสินค้าและผลิตภัณฑ์อิเลคทรอนิกส์ประเภท วงจรไฟฟ้าสำเร็จรูป (Electronic
  Manufacturing Services - EMS) ตามคำสั่งซื้อของลูกค้าที่เป็นเจ้าของผลิตภัณฑ์ต้นแบบ
  และลูกค้าที่เป็นผู้รับจ้างออกแบบผลิตภัณฑ์อิเลคทรอนิกส์ (Design House)
  โดยมีศักยภาพในการรับจ้างผลิตผลิตภัณฑ์ในหลายอุตสาหกรรม อาทิเช่น
  ผลิตภัณฑ์ที่เป็นวงจรควบคุมระบบอุตสาหกรรม (Industrial Control), ผลิตภัณฑ์สื่อสาร
  โทรคมนาคม (Telecommunications)
  ผลิตภัณฑ์เครื่องมือที่ใช้ในห้องวิจัยและทางด้านการแพทย์ (Medical and Laboratory
  Equipment) ผลิตภัณฑ์โสตวีดีทัศน์ในห้องบันทึกเสียงและระบบห้องประชุมสัมมนา (Audio and
  Video Equipment) ผลิตภัณฑ์อิเล็กทรอนิกส์กลุ่มอุปกรณ์สำนักงาน (Office Automation)
  และระบบอิเล็กทรอนิกส์ในรถยนต์ (Automobile)

  บริษัทฯได้มีการขยายกิจการ โดยจัดตั้งโรงงานแห่งที่ 2 ที่นิคมอุตสาหกรรมบางกระดี่
  มีพื้นที่ใช้สอยทั้งหมดประมาณ 17,526 ตารางเมตร และเป็นพื้นที่สำหรับการผลิตประมาณ 9,400
  ตารางเมตร
  เพื่อตอบสนองกับความต้องการของตลาดและบริษัทฯได้รับอนุมัติโครงการส่งเสริมการลงทุนจากสำนักงานคณะกรรมการส่งเสริมการลงทุน(BOI)
  ตามบัตรส่งเสริมเลขที่ 1069(2)/2547 ลงวันที่ 23 มกราคม 2547

  นอกจากนั้น บริษัทฯยังได้รับใบรับรองมาตรฐานระบบการบริหารงานคุณภาพ
  และใบรับรองมาตรฐานการจัดการสิ่งแวดล้อม รวมทั้งได้รับการรับรองมาตรฐานแรงงานไทย
  ซึ่งเป็นมาตรฐานแรงงานในระดับสากล เป็นที่ยอมรับในระดับมาตรฐานแรงงานระหว่างประเทศ

  ในปี 2547 การจำหน่ายผลิตภัณฑ์ของบริษัทฯประมาณร้อยละ 97 เป็นการส่งออก
  ด้วยการจำหน่ายโดยตรงและผ่านตัวแทนจำหน่ายในต่างประเทศ

(3) โครงสร้างรายได้

  บริษัทฯ เป็นผู้รับจ้างผลิตแผงวงจรอิเล็กทรอนิกส์และผลิตภัณฑ์อิเล็กทรอนิกส์ (Electronic
  Manufacturing Services) ที่สามารถรับงานได้ตั้งแต่การประกอบแผงวงจรอิเล็กทรอนิกส์
  (Printed Circuit Board Assembly หรือ PCBA)
  ไปจนถึงผลิตสินค้าอิเล็กทรอนิกส์สำเร็จรูป (Turnkey Box-build)
  โดยมีลักษณะการประกอบธุรกิจแบบสายธุรกิจเดียว ทั้งนี้ผลิตภัณฑ์ที่บริษัทฯ
  ทำการผลิตสามารถจำแนกได้ดังนี้

1. การผลิตสินค้าสำเร็จรูป (Turnkey Box Build)

  เป็นการผลิตสินค้าสำเร็จรูปรวมทั้งการให้บริการและคำแนะนำต่างๆแก่ลูกค้า
  โดยมีขั้นตอนและเทคโนโลยีการผลิตที่มีคุณภาพสูงรวมทั้งความคล่องตัวในการปรับเปลี่ยนสายการผลิตและการส่งมอบสินค้าที่รวดเร็วกว่าคู่แข่งขันและมีต้นทุนการผลิตที่สามารถแข่งขันได้ในตลาด
  ซึ่งเป็นการสร้างความได้เปรียบในเชิงการแข่งขันของบริษัท สินค้าสำเร็จรูปในกลุ่มนี้ได้แก่
  อุปกรณ์ควบคุมระบบแสงสว่างและเสียงโดยการสัมผัสผ่านจอภาพ (Touch Screen Panel)
  และอุปกรณ์ระบบ เน็ทเวิร์กสำหรับเครื่องพิมพ์และกล้องวีดีทัศน์ เป็นต้น โดยมีอัตรารายได้ร้อยละ
  45 ของรายได้ทั้งหมด

2.  การผลิตสินค้าสำเร็จรูปประเภท System

  เป็นพัฒนาการการผลิตสินค้าสำเร็จรูปที่มีระดับการผลิตที่ซับซ้อนกว่าแผงวงจรไฟฟ้า กล่าวคือ
  นอกเหนือจากการผลิตสินค้าสำเร็จรูปแล้ว
  บริษัทฯยังได้เพิ่มขีดความสามารถการผลิตสินค้าที่มีลักษณะเป็นระบบควบคุมอุตสาหกรรมขนาดใหญ่ขึ้น
  ได้แก่ ระบบควบคุมความเย็นที่ใช้กับตู้เสบียงขนส่งสินค้า ระบบตรวจวัดและวิเคราะห์โลหิต
  เป็นต้น โดยมีอัตรารายได้ร้อยละ 7 ของรายได้ทั้งหมด

  3. การประกอบชิ้นส่วนอิเล็กทรอนิกส์บนแผงวงจรไฟฟ้า (PCBA)

  การผลิตและให้บริการประเภท PCBA นี้ เป็นฐานธุรกิจเดิมของบริษัท
  ต่อมาเมื่อบริษัทฯได้มีการเพิ่มทักษะความรู้ความชำนาญมากขึ้น
  รวมทั้งการพัฒนาตลาดและความสัมพันธ์อันดีกับลูกค้า และเพื่อเป็นการสร้างรายได้และมูลค่าเพิ่ม
  บริษัทฯจึงได้ปรับเปลี่ยนกลยุทธ์โดยการมุ่งเน้นการผลิตสินค้าสำเร็จรูป (Turnkey Box Build)
  ตามที่กล่าวในข้อ 1. ซึ่งผลิตภัณฑ์นี้มีรายได้เป็นอัตราร้อยละ 47 ของรายได้ทั้งหมด

 (4) ลักษณะของผลิตภัณฑ์หรือบริการ

  เพื่อประโยชน์ในการวิเคราะห์กลุ่มลูกค้า บริษัทฯได้จัดแบ่งสินค้าออกเป็น 7 ประเภทดังนี้

1.  1. ระบบควบคุมอุตสาหกรรม (Industrial Control)

2.  2. สื่อสารโทรคมนาคม (Telecommunications)

  3. ระบบสำนักงาน (Office Automation)

  4. โสตวีดีทัศน์ที่ใช้ในห้องบันทึกเสียงและระบบห้องประชุมสัมมนา (Professional Audio
  and Video)

  5. อุปกรณ์อิเล็กทรอนิกส์ยานยนต์ (Automotive Electronic)

6.  สินค้าอุปโภค (Consumer) มีการผลิตในปี 2545 และ 2546 ซึ่งในปี 2547 ไม่มีการผลิต

7.  อุปกรณ์เครื่องมือแพทย์ ( Medical Laboratory Equipment)

  ในช่วง 3 ปีที่ผ่านมา บริษัทฯมีนโยบายที่จะมุ่งเน้น ผลิตภัณฑ์ที่มีมูลค่าเพิ่มสูง
  ซึ่งเป็นผลิตภัณฑ์ที่ซับซ้อนขึ้น โดยส่วนใหญ่เป็นผลิตภัณฑ์ที่ใช้กับกลุ่มสินค้าสื่อสารโทรคมนาคม
  (Telecommunications) ระบบสำนักงาน (Office
  Automation)และระบบควบคุมอุตสาหกรรม (Industrial Control)
  อุปกรณ์เครื่องมือแพทย์และห้องทดลอง (Medical & Laboratory
  Equipment)โดยเข้ามาแทนที่สินค้าในกลุ่มสินค้าอุปโภค

  ยอดรายได้ของบริษัทฯ
  แยกตามประเภทผลิตภัณฑ์หลักแต่ละประเภทในอัตราร้อยละของยอดรายได้ทั้งหมดในรอบ 3
  ปีที่ผ่านมาสามารถเปรียบเทียบได้ดังนี้

  กลุ่มลูกค้าจำแนกตามประเภทอุตสาหกรรม

  []